
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση διόδου παρά την οδό Βύρωνος ότι υπάρχει πριν από το 
έτος 1923 και χαρακτηρισμός αυτής ως διατηρητέας στο Ν. 
Ηλείας. 


Αναγνώριση οδού ως κυρίας Κοινοτικής στο Ν. Ηλείας. 2 

Καθορισμός ορίων και όρων και περιορισμών δόμησης στον οικισμό 
Άβδηρα του Ν. Ξάνθης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4104 οικ. 2836 (1) 

Αναγνώριση διόδου παρά την οδό Βύρωνος ότι υπάρχει πριν από το έτος 
1923 και χαρακτηρισμός αυτής ως διατηρητέας στο Ν. Ηλείας. 

Η ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α. Του άρθρου 20 και 29 του από 17.7.1923 Ν. Δ/τος «περί σχε¬ 
δίων πόλεων κωμών και Συνοικισμών του Κράτους» όπως τροποποιή¬ 
θηκε και συμπληρώθηκε μεταγενέστερα. 

β. Του Ν. 3200/55 «περί διοικητικής αποκεντρώαεως όπως έχει συ¬ 
μπληρωθεί μεταγενέστερα». 

γ. Του 712/70 Β. Δ/τος «περί καθορισμού των διατηρουμένων υπέρ 
του Υπουργού Δημοσίων Έργων αρμοδιοτήτων, που εκδόθηκε σε εκτέ¬ 
λεση του 532/70 Ν. Δ/τος, όπως μετά τροποποιήθηκαν και συμπλη¬ 
ρώθηκαν με τα 677/71 και 198/72 Β. Δ/τα. 
δ. Του Ν. 1032/80 «περί συστάσεως Υ.Χ.Ο.Π.». 
ε. Του Ν. 1337/83 «περί επεκτάσεων πολεοδομικών σχεδίων». 


στ. Του Ν. 1577/85 (ΦΕΚ 210 Α/18.12.85) περί Γ.Ο.Κ. 

ζ. Του Ν, 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά όργανα». 

η. Τις εγκυκλίους 117/20.6.86 και 119/1.7.86 του Υπουργείου 
Γ1ΕΧΩΔΕ σχετικά με έγκριση τροποποιήσεων και καθορισμού όρων δό¬ 
μησης από τουξ Νομάρχες. 

θ. Του Π. Δ/τος 183 ΦΕΚ 70 Α/5.6.86 περί εγκρίσεωςτροποποιή¬ 
σεων και καθορισμού όρων και περιορισμών δόμησης από τους Νομάρ- 
Χ««· 

2. Του από 9.2.40 Β. Δ/τος (ΦΕΚ 63/17.2.40) «περί εγκρίσεως 
σχεδίου πόλεως Πύργου». 

3. Την αριθ. 143/87 απόφαση του Δημοτικού Συμβουλίου Πύργου 
με τα αποδεικτικά δημοσιεύσεώς της που αποφασίζει ομόφωνα για την 
αναγνώριση της παραπάνω διόδου. 

4. Τα αριθ. 993/14.10.1893 και 31822/16.6.1931 συμβό¬ 
λαια. 

5. Το από 2.9.87 τοπογραφικό διάγραμμα που υπογράφει ο πολιτι¬ 
κός Μηχανικός Ιωάννης Μιχαλόπουλος που απεικονίζεται η δίοδος με 
τα στοιχεία (ΑΒΓΔΕΖΗΘΜΙΚΛ). 

5. Τη σύμφωνη γνώμη του Συμβουλίου ΧΟΠ που διατυπώθηκε στο 
αριθ, /87 πρακτικό αυτού θέμα, αποφασίζουμε: 

Αναγνωρίζουμε ότι η δίοδος που αρχίζει από την οδό Βύρωνος και 
καταλήγει στην ιδιοκτησία Πόπης Πέττα, όπως απεικονίζεται στο συ¬ 
νημμένο τοπογραφικό διάγραμμα που αποτελεί παράρτημα της αποφά- 
σεώς μας αυτής, υπάρχει νομίμως πριν από το 1923 και τη χαρακτηρί¬ 
ζουμε ως διατηρητέα. 

Η απόφαση αυτή που ισχύει από την κοινοποίηση της δημοσίευσής 
της, να δημοαιευθεί στην Εφημερίδα της Κυβερνήσεως. 

Πύργος, 13 Νοεμβρίου 1987 
Η Νομάρχης 

ΑΛ. ΜΑΡΚΟΓΙΑΝΝΑΚΗ 

Αριθ. 4002 Σχ. 3499 (2) 

Αναγνώριση οδού ως κυρίας Κοινοτικής στο Ν. Ηλείας. 

Η ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α. Του Π.Δ. της 24.5.85 ΦΕΚ 270/Δ/31.5.85 «περί τροποποιή- 
σεως των όρων και περιορισμών δόμησης των εκτός ρυμοτομικών σχε¬ 
δίων γηπέδων». 

β. Του Β.Δ. της 23.10.1959 ΦΕΚ 252/1959 όπως τροποποιή¬ 
θηκε με το Β.Δ. της 19.5.1964. 

γ. Του άρθρου 1 του Π.Δ. της 6.10.78 (ΦΕΚ 138/Δ/1978). 
δ. Του Ν. 3200/55 «περί διοικητικής αποκεντρώσεως όπως έχει συ¬ 
μπληρωθεί μεταγενέστερα». 

ε. Του Ν. 1032/80 «περί συστάσεως Τ.Χ.Ο.Π.». 
στ. Του Ν. 1337/83 (ΦΕΚ 210 Α/18.12.85) περί Γ.Ο.Κ. 
ζ. Του Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά όργανα». 

η. Του Π.Δ. 183 ΦΕΚ 70 Α/5.6.86 περί εγκρίσεως τροποποιήσεων 
και καθορισμού όρων και περιορισμών δόμησης από τους Νομάρχες, 
θ. Την αριθ. ΙΓ 11137/17.12.74 απόφαση του Δ/ντούΤεχν. Τπηρ. 


Ν. Ηλείας (με Ε.Ν.) με την οποία εγκρίνει το χαρακτηρισμό ως κύρια 
κοινοτική οδό το τμήμα από τέρμα σχεδίου πόλεως Επιταλίου μέχρι τη 
•σιδηροδρομική γραμμή. 

2. Την αριθ. 101 /87 απόφαση του Κοινοτικού Συμβουλίου Κοινότη¬ 
τας Επιταλίου με την οποία χαρακτηρίζει την παραπάνω οδό ως κυρία 
Κοινοτική, και το από 22.9.1987 αποδεικτικό δημοσίευσής της. 

3. Το απόσπασμα χάρτη που φαίνεται η υπό αναγνώριση Κοινοτική 
οδός με τα στοιχεία Α-Β. 

4. Τη σύμφωνη γνώμη του Συμβουλίου ΧΟΠ που διατυπώθηκε στο 
αριθ. πρακτικό αυτού θέμα, αποφασίζουμε: 

Αναγνωρίζουμε και το υπόλοιπο τμήμα της οδού, από Σιδηροδρο¬ 
μική γραμμή μέχρι τη διασταύρωσή της με την Εθνική οδό Πύργου - 
Κυπαρισσίας, ως κύρια Κοινοτική οδό, όπως φαίνεται με τα στοιχεία 
Α-Β στο συνημμένο χάρτη που αποτελεί παράρτημα της αποφάσεώς 
μας αυτής. 

Η απόφαση αυτή που ισχύει από την κοινοποίηση της δημοσίευσής 
της, να δημοσιευθεί στην Εφημερίδα της Κυβερνήσεως. 

Πύργος, 6 Νοεμβρίου 1987 
. Η Νομάρχης 
ΑΛ. ΜΑΡΚΟΓΙΑΝΝΑΚΗ 

Αριθ. 3178 (3) 

Καθορισμός ορίων και όρων και περιορισμών δόμησης στον οικισμό 
Άβδηρα τού Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης», 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την υπ’ αρ. 14/87 γνωμοδότηση του Συμβουλίου ΧΟΠ του Νο¬ 
μού. 

6. Την υπ’ αρ. 33/87 απόφαση του Κοινοτικού Συμβουλίου Αβδή- 
ρων, αποφασίζουμε: 

I. Α. Κατατάσσουμε τον οικισμό Άβδηρα στις παρακάτω κατηγο¬ 
ρίες: Α3, Β2, Γ1, Δ1, Ε3. 

Β. Καθορίζουμε τα όρια του οικισμού Άβδηρα του Ν. Ξάνθης με 
στοιχεία 1, 2, 3 ... 27, 28, 29 όπως αυτά φαίνονται στα συνοδευτικά 
της παρούσας σχεδιαγράμματα σε κλ. 1:5000, που αποτελούν αναπό¬ 
σπαστα μέρη της απόφασης αυτής και συντάχθηκαν βάσει στοιχείων 
χαρτών και επί τόπου ελέγχου. Βάζουμε ως προϋπόθεση η ακριβής υλο¬ 
ποίησή τους να γίνει με τη φροντίδα της Κοινότητας. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης: 


Α. Γενικοί όροι Δόμησης 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το ΠΔ ΦΕΚ 181/Δ/3.5.1985 και για τον οικισμό. 
Άβδηρα, αρτιότητα γηπέδου 600 τ.μ. με πρόσωπο σε κοινόχρηστο 
χώρο. 

2. Μέγιστο ύψος 7,5 μ. + 2,00 μ. στέγη. 

3. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. Ειδικοί όροι Δόμησης 

Για τον οικισμό Άβδηρα της ομάδας Β.2.5. τους ειδικούς όρους δό- 
μησης: 

α) Επιβολή στέγης με βυζαντινά κεραμίδια. 

β) Ξύλινα κουφώματα. 

γ) Χρώματα όψεων: άσπρο, γκρίζο, ώχρα. 

δ) Υλικό όψεων: πέτρα, σοβάς. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181Δ/3.5.85). 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Ξάνθη, 13 Νοεμβρίου 1987 
Ο Νομάρχης 
Κ.ΓΚΑΓΚΑΣ 

